باشباخان یاردیمچیسی ویسی قایناق، ایستانبولدا بیر گئجه کلوبوندا یئنی ایل گئجه‌سی 39 نفری قتل ائدن تروریستین احتیمالا اویغور اولدوغونو ایفاده ائده‌رک؛
"کیملیگی، گوونلیک گوج‌لرین طرفین‌دن بیلینیر" دئدی.
ویسی قایناق، اؤزل بیر تلویزیون کانالیندا سوال‌لاری جاوابلادی.
قایناق، تروریستین، اؤزل یئتیشدیریلمیش بیری اولدوغونون آیدین اولدوغونو سؤیله‌دی.
تروریستین کیملیگی‌نین و باغلانتی‌لاری‌نین تعیین اولوندوغونو بیلدیرن باشباخان یاردیمچیسی، احتمالا "بیر اویغور" اولدوغونو سؤیله‌دی.
"سالدیرینین 2 تروریست طرفین‌دن ائدیلمیش" اولابیله‌جیینه دایر بیر سوال اوزرینه، ویسی قایناق؛
"بو احتیمال‌لارین هامی‌سی آراشدیریلیر. اما ائیلمی بیر نفرین گرچکلشدیردیگی آیدیندیر. تک بیر سلاح‌دان آتیلان مرمی‌لرله بو قیییم ائدیلمیش‌دیر" دئدی.
قایناق؛
"مدرن تورکیه‌نی بیلن و یئنی ایله تورکیه‌ده گیرمک ایسته‌ین خاریجی توریستلریمیز ده تأسف کی، حیاتینی ایتیردی. (سالدیری) هامیمیزی درین‌دن اوزموشدور" دئدی.
قایناق، تروریستین یورددیشینا قاچما احتیمالینا قارشی تدبیرلرین آرتدیریلدیغینی دا قید ائتدی.
